rejauldu/bengali-wikipedia huggingface dataset:
মা ও ছেলে কামাল আহমেদ পরিচালিত ১৯৮৫ সালের প্রণয়ধর্মী-নাট্য চলচ্চিত্র। ছবিটির চিত্রনাট্য লিখেছেন ইসমাইল মোহাম্মদ। চিত্রনায়িকা শাবানা নিবেদিত চলচ্চিত্রটি প্রযোজনা ও পরিবেশনা করেছে চিত্রকথা। এতে মা ও ছেলের চরিত্রে অভিনয় করেছেন রেহানা জলি ও আলমগীর। অন্যান্য ভূমিকায় রয়েছেন শাবানা, বুলবুল আহমেদ, প্রবীর মিত্র, খলিল উল্লাহ খান, গোলাম মুস্তাফা, আনোয়ার হোসেন প্রমুখ।  এই চলচ্চিত্রে অভিষেক হয় রেহানা জলির এবং তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ অভিনেতা বিভাগে আলমগীর এবং শ্রেষ্ঠ চিত্রনাট্যকার বিভাগে ইসমাইল মোহাম্মদ জাতীয় চলচ্চিত্র পুরস্কার লাভ করেন।  কাহিনী সংক্ষেপ রাজিব চৌধুরী মমতাকে বিয়ে করে ঘরে আনার রাতে অসুস্থ হয়ে পড়ে। রাজিবের বন্ধু ডঃ আরিফ রাজিবের বাবা রফিক চৌধুরীকে জানায় রাজিবের ব্লাড ক্যান্সার হয়েছে। আরিফ রাজিবের স্ত্রী মমতাকে তার সাথে মিলনে রত না হওয়ার পরামর্শ দেয়। কিছু দিনের মধ্যে রাজিব মারা যায় এবং মমতা অন্তস্বত্তা হয়ে পড়ে। রাজিবের মা এবং ভাই রাকিব চৌধুরী তাকে ব্যভিচারের কলঙ্ক দিয়ে বাড়ি থেকে বের করে দেয়। মমতা তার সন্তান নিয়ে এক ছন্নছাড়া লোকের বাড়িতে আশ্রয় নেয়। তার বাড়িতে মমতার ছেলে দীপক বড় হয়।  দীপক ইঞ্জিনিয়ারিং পাস করে। ইঞ্জিনিয়ারিং পড়াকালীন তার কিরণের সাথে প্রেমের সম্পর্ক গড়ে উঠে। যে কিরণ আসলে তার চাচা রাকিব চৌধুরীর মেয়ে। সে পাস করে তার বন্ধুর ফার্মে যোগ দেয়। তার প্রভুত উন্নতি দেখে রাকিব চৌধুরী তাকে তার অফিসে যোগ দেওয়ার প্রস্তাব দেয়। দীপক এই সুযোগে তার চাচা রাকিব চৌধুরীকে শিক্ষা দেওয়ার জন্য তার অফিসে যোগ দেয় এবং তার মায়ের অপমানের পরিশোধ নিতে তাকে রাকিবকে সর্বস্বান্ত করার সিদ্ধান্ত নেয়।  কুশীলব  আলমগীর - দীপক চৌধুরী  শাবানা - কিরণ  রেহানা জলি - মমতা  বুলবুল আহমেদ - রাজিব চৌধুরী  প্রবীর মিত্র - ডঃ আরিফ  খলিল উল্লাহ খান - রাকিব চৌধুরী  গোলাম মুস্তাফা - দীপকের মামা  আনোয়ার হোসেন - রফিক চৌধুরী  নারায়ণ চক্রবর্তী - আসাদ খান  আশীষ কুমার লোহ - ফকির জালাল উদ্দীন  মায়া হাজারিকা - সালেহা চৌধুরী  জাহানারা ভূঁইয়া - নাজমা চৌধুরী  সঙ্গীত মা ও ছেলে চলচ্চিত্রের গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, খুরশিদ আলম, সৈয়দ আব্দুল হাদী, এন্ড্রু কিশোর ও রুনা লায়লা।  পুরস্কার জাতীয় চলচ্চিত্র পুরস্কার   বিজয়ী: শ্রেষ্ঠ অভিনেতা - আলমগীর  বিজয়ী: শ্রেষ্ঠ পার্শ্বচরিত্রে অভিনেত্রী - রেহানা জলি  বিজয়ী: শ্রেষ্ঠ চিত্রনাট্যকার - ইসমাইল মোহাম্মদ  তথ্যসূত্র  বহিঃসংযোগ    বিষয়শ্রেণী:১৯৮৫-এর চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:১৯৮০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:কামাল আহমেদ পরিচালিত চলচ্চিত্র বিষয়শ্রেণী:ইসমাইল মোহাম্মদের চিত্রনাট্য বিষয়শ্রেণী:শ্রেষ্ঠ অভিনেতার জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:শ্রেষ্ঠ পার্শ্বচরিত্রে অভিনেত্রীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র
বানারীপাড়া থানা বাংলাদেশের বরিশাল জেলার বানারীপাড়া উপজেলার একটি থানা।   প্রতিষ্ঠাকাল    প্রশাসনিক এলাকাসমূহ  বানারীপাড়া উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম বানারীপাড়া থানার অধীন।  পৌরসভা:  বানারীপাড়া  ইউনিয়নসমূহ:  ১নং বিশারকান্দি  ২নং ইলুহার  ৩নং সৈয়দকাঠী  ৪নং চাখার  ৫নং সলিয়াবাকপুর  ৬নং বাইশারী  ৭নং বানারীপাড়া  ৮নং উদয়কাঠী   আরও দেখুন   বানারীপাড়া উপজেলা  বরিশাল জেলা  বাংলাদেশের থানাসমূহের তালিকা   তথ্যসূত্র    বহিঃসংযোগ   বিষয়শ্রেণী:বরিশাল জেলার থানা বিষয়শ্রেণী:বানারীপাড়া উপজেলা
ডায়েট পেপসি হল পেপসিকো দ্বারা উত্পাদিত একটি ডায়েট কার্বনেটেড কোলা কোমল পানীয়, যা ১৯৬৪ সালে পেপসির একটি বৈকল্পিক হিসাবে চিনি ছাড়াই প্রবর্তিত হয়েছিল। প্রথম পরীক্ষাটি ১৯৬৩ সালে প্যাটিও ডায়েট কোলা নামে বাজারজাত করা হয়েছিল, পরের বছর এটিকে ডায়েট পেপসি হিসাবে পুনরায় ব্র্যান্ড করা হয়েছিল, যা মার্কিন যুক্তরাষ্ট্রে জাতীয় স্কেলে বিতরণ করা প্রথম ডায়েট কোলা হয়ে উঠেছে। ১৯৬০ এবং ১৯৭০-এর দশকে, এর প্রতিযোগিতায় কোকা-কোলা কোম্পানির এখন বন্ধ হওয়া ট্যাব ছিল। মার্কিন যুক্তরাষ্ট্র ডায়েট পেপসির বৃহত্তম একক বাজারের প্রতিনিধিত্ব করে।   ইতিহাস  ডায়েট পেপসি মূলত ১৯৬৩ সালে প্যাটিও নামে মার্কিন যুক্তরাষ্ট্রে পরীক্ষা করা হয়েছিল। সেই সময়ে বেবি বুমারদের মধ্যে পরিবর্তনশীল খাদ্যাভ্যাস এবং পছন্দের জন্য দায়ী একটি ইতিবাচক অভ্যর্থনা অনুসরণ করে, পরের বছর এই পানীয়টি জাতীয়ভাবে ডায়েট পেপসি হিসাবে চালু করা হয়েছিল। এটি মার্কিন যুক্তরাষ্ট্রে জাতীয় স্কেলে বিতরণ করা প্রথম ডায়েট কোলা হয়ে উঠেছে। ১৯৮৩ সালে যুক্তরাজ্যে বিতরণ করা হয়েছিল, যেখানে এটি পেপসি ডায়েট হিসাবেও উল্লেখ করা হয়।  বিতরণ বিশ্বের অন্যান্য দেশে প্রসারিত হয়েছে; যদিও নির্দিষ্ট কিছু দেশে এর বিকল্প নাম ব্যবহার করা হয়। ইতালি, চেকিয়া, পোল্যান্ড, আর্জেন্টিনা, স্পেন গ্রিস, তুরস্ক, রাশিয়া, ইউক্রেন, এবং ব্রাজিল, পানীয় পেপসি লাইট নামে পরিচিত।   আরো দেখুন    কোলা যুদ্ধ  সাইট্রাস বিস্ফোরণ  ডায়েট কোক  তথ্যসূত্র   বহিঃসংযোগ      Nutrition facts listing on pepsiproductfacts.com  Diet Pepsi packaging variants on USAsoda.com  বিষয়শ্রেণী:ক্যাফেইনযুক্ত কোমল পানীয় বিষয়শ্রেণী:ডায়েট পানীয় বিষয়শ্রেণী:১৯৬৪-এ প্রবর্তিত পণ্য বিষয়শ্রেণী:পেপসিকো কোলা মার্কা
মারিয়ন বার্তোলি, মারিয়ন বারতোলি বা মারিওন বারতোলি (; জন্ম: ২ অক্টোবর, ১৯৮৪) লি-পাই-ইন-ভিলে এলাকায় জন্মগ্রহণকারী ফ্রান্সের শীর্ষ-১০ পেশাদার প্রমিলা টেনিস খেলোয়াড়। এছাড়াও, তিনি ফ্রান্সের ১নং খেলোয়াড় হিসেবে আসীন। কিন্তু তিনি সুইজারল্যান্ডের জেনেভায় বসবাস করছেন। বর্তমানে তিনি বিশ্ব প্রমিলা টেনিসের র‌্যাঙ্কিংয়ে ৭ম স্থানে রয়েছেন। ২০১৩ সালের উইম্বলডন প্রতিযোগিতার প্রমিলা এককের টেনিসে শিরোপা লাভ করেন।   সাফল্য গাঁথা  উইম্বলডন টেনিস প্রতিযোগিতায় প্রমিলা এককে তিনি একবার বিজয়ী হন। এ বিজয়ের ফলে উইম্বলডনের ইতিহাসে মাত্র ৬ষ্ঠ খেলোয়াড় হিসেবে বারতোলি কোন সেট পয়েন্ট খোঁয়াননি।BBC Sport (6th July 2013) প্রমিলা টেনিস সংস্থা আয়োজিত টেনিসে সাতবার এবং তিনবার দ্বৈত শিরোপা লাভ করেন বারতোলি। এছাড়াও, ২০০৭ সালের উইম্বলডন চ্যাম্পিয়নশিপে রানার-আপ ও ২০১১ সালের ফ্রেঞ্চ ওপেনে সেমি-ফাইনাল খেলেছিলেন।   খেলোয়াড়ী জীবন  দুই হাতে খেলার জন্য পরিচিত হয়ে আছেন। ৩০ জানুয়ারি, ২০১২ তারিখে খেলোয়াড়ী জীবনের সর্বোচ্চ সাফল্য হিসেবে বিশ্বের ৭নং খেলোয়াড়ের মর্যাদা পান। এ পর্যন্ত চারটি গ্র্যান্ড স্ল্যামে কমপক্ষে কোয়ার্টার-ফাইনাল পর্বে পৌঁছেছেন।  বারতোলি এ পর্যন্ত তিনবার বিশ্বের ১নং খেলোয়াড়দেরকে পরাভূত করেছেন। জাস্টিন হেনিন, জেলেনা জাঙ্কোভিচ এবং ভিক্টোরিয়া আজারেঙ্কার বিরুদ্ধে যথাক্রমে ২০০৭ সালের উইম্বলডন, ২০০৯ সালের অস্ট্রেলিয়ান ওপেন এবং ২০১২ সালের সনি এরিকসন ওপেনে বিজয়ী হন। এছাড়াও, ভেনাস উইলিয়ামস, সেরেনা উইলিয়ামস, আনা ইভানোভিচ, লিন্ডসে ড্যাভেনপোর্ট, আরান্ত্‌সা সাঞ্চেজ-ভিকারিও, দিনারা সাফিনা, ক্যারোলিন ওজনিয়াকি, পেত্রা কিতোভা, সামান্থা স্তোসুর, কিম ক্লিস্টার্সও তার কাছে হেরেছেন।   তথ্যসূত্র    আরও দেখুন   টেনিস  খেলোয়াড়  প্রতিযোগিতা  প্রমিলা টেনিস র‌্যাংকিং  উইম্বলডন চ্যাম্পিয়নশিপ   বহিঃসংযোগ        বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী টেনিস খেলোয়াড় বিষয়শ্রেণী:ফরাসি টেনিস খেলোয়াড় বিষয়শ্রেণী:জেনেভার ব্যক্তি বিষয়শ্রেণী:উইম্বলডন বিজয়ী বিষয়শ্রেণী:প্রমিলা এককে গ্র্যান্ড স্ল্যাম চ্যাম্পিয়ন বিষয়শ্রেণী:নারী টেনিস খেলোয়াড় বিষয়শ্রেণী:নারীদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:সুইজারল্যান্ডে প্রবাসী ক্রীড়াবিদ বিষয়শ্রেণী:বালিকাদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:২১শ শতাব্দীর ফরাসি নারী ক্রীড়াবিদ
কোয়েন লিউ হলেন একজন মালয়েশীয় রন্ধনশিল্পী, যিনি ফ্রান্সের প্যারিসের পের্টিনেন্স রেস্তোরাঁয় কর্মরত আছেন। ২০১৮ সালে তিনি প্রথম মালয়েশীয় নারী হিসেবে মিশলাঁ তারকা লাভ করেন।  জীবনী কোয়েন লিউ জন্মেছেন মালয়েশিয়ার ইপোহ প্রদেশে। তিনি বেড়ে উঠেছেন মালয়েশিয়াতেই।  তিনি অস্ট্রেলিয়া ও থাইল্যান্ডের ল্য কর্ডন ব্ল্যু থেকে রন্ধনশিল্প সম্পর্কে জ্ঞান আহরণ করেন। তিনি প্যারিসের একোলে ন্যাশিওনালে সুপেরিয়েউরে ডি প্যাটিসেরি থেকে ফরাসি পেস্ট্রি সম্পর্কে জ্ঞানলাভ করেছিলেন।  কোয়েন লিউ এন্টার্ন শেফ হিসেবে প্যারিসের অ্যান্তনি রেস্তোরাঁয় যোগ দেন। এরপর তিনি সিঙ্গাপুরের ল্য সেন্ট জুলিয়েন রেস্তোরাঁয় রন্ধনশিল্পী হিসেবে যোগ দেন। তিনি অস্ট্রেলিয়া, থাইল্যান্ড, সিঙ্গাপুর ও ফ্রান্সের বিভিন্ন রেস্তোরাঁয় কাজ করেছেন।  ২০১৭ সালের মার্চে তিনি তার স্বামী র‍্যুনোসুকে নাইতোর সাথে প্যারিসে পের্টিনেন্স রেস্তোরাঁ নামে একটি রেস্তোরাঁ খোলেন। রেস্তোরাঁ লিউ ও নাইতোর যৌথ মালিকানায় প্রতিষ্ঠিত। রেস্তোরাঁটি প্রাচীন ফরাসি ও জাপানি রান্নার সংমিশ্রণে তৈরি খাদ্যদ্রব্য তৈরি করে থাকে। ২০১৮ সালে তিনি ৫৭ জন রন্ধনশিল্পীর সাথে মিশলাঁ তারকা লাভ করেন। মাত্র দুজন নারী ২০১৮ সালে মিশলাঁ তারকা লাভ করেছিলেন ; তন্মধ্যে তিনি ছিলেন অন্যতম।   ব্যক্তিগত জীবন  তিনি রন্ধনশিল্পী র‍্যুনোসুকে নাইতোর সাথে বিবাহবন্ধনে আবদ্ধ হয়েছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:নারী পাচক বিষয়শ্রেণী:কুয়ালালামপুরের ব্যক্তি
২০২৮ আইসিসি পুরুষ টি২০ বিশ্বকাপ হবে আইসিসি পুরুষ টি২০ বিশ্বকাপের একাদশতম সংস্করণ। এটি একটি দ্বিবার্ষিক টুয়েন্টি২০ আন্তর্জাতিক ক্রিকেট প্রতিযোগিতা, যা পুরুষদের জাতীয় দল দ্বারা খেলা এবং আন্তর্জাতিক ক্রিকেট কাউন্সিল (আইসিসি) দ্বারা আয়োজিত হয়। এটি ২০২৮ সালে অস্ট্রেলিয়া ও নিউজিল্যান্ড দ্বারা আয়োজিত হওয়ার কথা রয়েছে।  প্রতিযোগিতায় আগের সংস্করণের মতো ২০টি দল প্রতিদ্বন্দ্বিতা করবে। দুই স্বাগতিক দেশ এবং পূর্বের সংস্করণের শীর্ষ ৮টি দল স্বয়ংক্রিয়ভাবে প্রতিযোগিতার জন্য যোগ্যতা অর্জন করবে, আইসিসি পুরুষ টি২০আই দলের র‍্যাঙ্কিং-এর পরবর্তী দু'টি দলও প্রতিযোগিতার জন্য যোগ্যতা অর্জন করবে। বাকি দশটি দল একটি আঞ্চলিক যোগ্যতা প্রক্রিয়ার মাধ্যমে নির্ধারণ করা হবে।  পরবর্তী টুর্নামেন্ট  ২০৩০ আইসিসি পুরুষ  টি২০ বিশ্বকাপ   তথ্যসূত্র   বিষয়শ্রেণী:টুয়েন্টি২০ আন্তর্জাতিক ক্রিকেট বিষয়শ্রেণী:টুয়েন্টি২০ ক্রিকেট
আবদুল্লাহ বিন আব্দুল আজিজ আল সৌদ (, ; ১ আগস্ট ১৯২৪ – ২৩ জানুয়ারি ২০১৫) ছিলেন সৌদি আরবের বাদশাহ ও খাদেমুল হারামাইন শরিফাইন। ২০০৫ থেকে ২০১৫ খ্রিষ্টাব্দ পর্যন্ত তিনি এই দায়িত্বপালন করেছেন। তার সৎভাই বাদশাহ ফাহাদ বিন আবদুল আজিজ মারা যাওয়ার   দায়িত্ব পালন  প্রাপ্তবয়স্ক হওয়ার পর অধিকাংশ সময় আবদুল্লাহ গুরুত্বপূর্ণ রাজনৈতিক দায়িত্বপালন করেছেন। ১৯৬১ সালে তিনি মক্কার মেয়র হন যা ছিল তার প্রথম জনসম্পর্কিত অফিস। পরের বছর তাকে সৌদি আরবিয়ান ন্যাশনাল গার্ডের প্রধান নিয়োগ দেয়া হয়। বাদশাহ হওয়ার সময়ও তিনি এই দায়িত্বে ছিলেন। তিনি ডেপুটি প্রতিরক্ষামন্ত্রী হিসেবে দায়িত্বপালন করেছেন। বাদশাহ ফাহাদ বিন আবদুল আজিজ ক্ষমতায় আসার পর তাকে ক্রাউন যুবরাজ ঘোষণা করা হয়। ১৯৯৫ সালে ফাহাদ স্ট্রোকে মারাত্মকভাবে আক্রান্ত হওয়ার পর থেকে যুবরাজ আবদুল্লাহ কার্যত সৌদি আরব শাসন করছিলেন।   আন্তর্জাতিক সম্পর্ক  তার শাসনামলে আবদুল্লাহ যুক্তরাষ্ট্র ও ব্রিটেনের সাথে ঘনিষ্ঠ সম্পর্ক বজায় রাখেন এবং উভয় পক্ষের কাছ থেকে বিলিয়ন ডলারের বেশি মূল্যের প্রতিরক্ষা সরঞ্জাম কেনেন।US confirms $60bn Saudi arms deal Al Jazeera 20 October 2010 তিনি মিউনিসিপল কাউন্সিলে মহিলাদের ভোট দেয়া ও অলিম্পিকে অংশ নেয়ার অধিকার প্রদান করেন।Saudi Arabia profile BBC আরব বসন্তের সময় রাষ্ট্রে স্থিতিশীলতা বজায় রাখতে তিনি সক্ষম হন। ২০১৩ সালের নভেম্বরে বিবিসির রিপোর্টে দাবি করা হয় যে দীর্ঘ বন্ধুত্বপূর্ণ সম্পর্কের কারণে সৌদি আরব পাকিস্তানের কাছ থেকে পরমাণু অস্ত্র সংগ্রহ করতে সক্ষম।Saudi nuclear weapons 'on order' from Pakistan BBC   যুবরাজ নিযুক্তি  আবদুল্লাহর জীবদ্দশায় দুইজন উত্তরাধিকারীর মৃত্যু ঘটেছে। প্রথম জন সুলতান বিন আবদুল আজিজ ২০১১ সালের অক্টোবরে মারা যাওয়ার পর রক্ষণশীল অভ্যন্তরীণ মন্ত্রী নায়েফ বিন আবদুল আজিজকে উত্তরাধিকারী ঘোষণা করা হয়। নায়েফ ২০১২ সালের জুনে মারা যান। এরপর আবদুল্লাহ প্রতিরক্ষামন্ত্রী সালমান বিন আবদুল আজিজকে উত্তরাধিকারী ঘোষণা করেন। বিভিন্ন রিপোর্ট মোতাবেক আবদুল্লাহ সবমিলিয়ে ৩০ বার বিয়ে করেছেন এবং তার ৩৫ জনের বেশি সন্তান রয়েছে। বাদশাহর ব্যক্তিগত সম্পদ ছিল প্রায় ১৮ বিলিয়ন মার্কিন ডলার যা তাকে সবচেয়ে ধনী রাষ্ট্রপ্রধান করে তোলে।   মৃত্যু  নিয়োমোনিয়ায় আক্রান্ত হয়ে তিন সপ্তাহ হাসপাতালে থাকা অবস্থায় ২০১৫ সালের ২৩ জানুয়ারি, ৯০ বছর বয়সে তিনি মৃত্যু বরণ করেন। অতপর সৎ-ভাই সালমান তার স্থলাভিসিক্ত হয়ে সৌদি বাদশা নিযুক্ত হন।    তথ্যসূত্র    বহিঃসংযোগ        Saudi king details succession law, BBC News, 9 October 2007  Shifting Sands: On the power transition in Abdullah's death  |-  বিষয়শ্রেণী:১৯২৪-এ জন্ম বিষয়শ্রেণী:২০১৫-এ মৃত্যু বিষয়শ্রেণী:আরব রাজনীতিবিদ বিষয়শ্রেণী:আল সৌদ বিষয়শ্রেণী:সৌদি আরবের বাদশাহ বিষয়শ্রেণী:মুসলিম রাজশাসক বিষয়শ্রেণী:সৌদি আরবের প্রধানমন্ত্রী বিষয়শ্রেণী:খাদেমুল হারামাইন শরিফাইন বিষয়শ্রেণী:সৌদি আরবের যুবরাজ বিষয়শ্রেণী:নিউমোনিয়ায় মৃত্যু বিষয়শ্রেণী:বাদশাহ ফয়সাল পুরস্কার বিজয়ী বিষয়শ্রেণী:আবদুল আজিজ ইবনে সৌদের পুত্র বিষয়শ্রেণী:ব্রোঞ্জ উলফ পুরস্কার বিজয়ী বিষয়শ্রেণী:সৌদি শতকোটিপতি বিষয়শ্রেণী:সৌদি সুন্নি মুসলিম
প্রফুল্লচন্দ্র সেন সরকারি মেডিকেল কলেজ ও হাসপাতাল হল একটি সরকারি চিকিৎসা মহাবিদ্যালয় ও হাসপাতাল। মহাবিদ্যালয়টি পশ্চিমবঙ্গের হুগলি জেলার আরামবাগ শহরে অবস্থিত। মহাবিদ্যালয়টি থেকে চিকিৎসাবিদ্যার একটি পেশাগত স্নাতক ডিগ্রী ব্যাচেলর অব মেডিসিন অ্যান্ড সার্জারি (এমবিবিএস) প্রদান করা হয়। মহাবিদ্যালয়ে ২০২২-২০২৩ শিক্ষাবর্ষ থেকে পঠন-পাঠন শুরু হয়েছিল।   ইতিহাস  হুগলি জেলায় একটি চিকিৎসা মহাবিদ্যালয় তৈরির সিদ্ধান্ত ২০১৮ সালে হয়েছিল। স্বাস্থ্য দফতর থেকে কয়েক দফা পরিদর্শনের পর মেডিক্যাল কাউন্সিল অব ইন্ডিয়া (এমসিআই)-এর একলপ্তে জমি-সহ যাবতীয় শর্ত পূরণ করতে পারায় আরামবাগ মহকুমা হাসপাতাল চত্বরকে প্রস্তাবিত মেডিক্যাল কলেজের জন্য বাছা হয়। অনুমোদন প্রাপ্তির পর, মেডিক্যাল কলেজ নির্মাণের কাজ ২০১৯ সালের গোড়ায় শুরু হয়। নির্মাণের কাজ ২০২১ সালে শেষ হওয়ার কথা ছিল। কিন্তু অতিমারি পর্বের কারণে সেই কাজ ২০২২ সালের নভেম্বর মাস পর্যন্ত সমাপ্ত করা সম্ভব হয়নি।   পাঠ্যধারা  শরৎচন্দ্র চট্টোপাধ্যায় মেডিকেল কলেজ ও হাসপাতাল প্রতি বছর এমবিবিএস পাঠ্যধারায় ১০০ জন শিক্ষার্থীকে শিক্ষা ও প্রশিক্ষণ প্রদান করে।   অনুমোদিত  কলেজটি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।  তথ্যসূত্র  বিষয়শ্রেণী:পশ্চিমবঙ্গের মেডিকেল কলেজ বিষয়শ্রেণী:হুগলি জেলার বিশ্ববিদ্যালয় ও কলেজ বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত বিষয়শ্রেণী:২০২২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০২২-এ ভারতে প্রতিষ্ঠিত
গ্রাইন্ডহাউজ কুয়েন্টিন টারান্টিনো এবং রবার্ট রড্রিগেস পরিচালিত একটি মার্কিন চলচ্চিত্র।  বক্স অফিস গ্রিন্ডহাউজ বক্স অফিসে লাভ করতে পারিনি। কিন্তু চমৎকার বক্স অফিসের বিশ্লষণ এবং অনুকূল পর্যাচোলনার জন্য এটি জনপ্রিয়। চলচ্চিত্রটি তৈরীতে $৫৩ মিলিয়ন খরচ হয়েছে। এবং অর্জন করেছে $১১.৫ মিলিয়ন" মার্কিন যুক্তরাষ্ট্রে।  তথ্যসূত্র   বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:রহস্যদঘাটন চলচ্চিত্র বিষয়শ্রেণী:মার্কিন হাস্যরসাত্মক লোমহর্ষক চলচ্চিত্র বিষয়শ্রেণী:২০০৭-এর চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:স্বজাতিভক্ষণ সম্পর্কে চলচ্চিত্র বিষয়শ্রেণী:মার্কিন ধারাবাহিক খুনি চলচ্চিত্র বিষয়শ্রেণী:রবার্ট রদ্রিগেজ পরিচালিত চলচ্চিত্র বিষয়শ্রেণী:কোয়েন্টিন টারান্টিনো পরিচালিত চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র
সকীফা বনী সাঈদা (), সাধারণত কেবল সকীফা () হিসেবে পরিচিত, ছিল একটি ছাদযুক্ত দালান যা বনু খাজরাজ বংশের বনু সাঈদা গোত্র ব্যবহার করত। ইসলামের ইতিহাসে সকীফা একটি গুরুত্বপূর্ণ স্থান কারণ মহানবীর মৃত্যুর পর তাঁর কয়েকজন সাহাবি এই জায়গায় জড়ো হয়েছিলেন এবং আবু বকরকে প্রথম খলিফা হিসেবে নির্বাচন করেছিলেন।   তথ্যসূত্র   বিষয়শ্রেণী:৭ম শতাব্দীতে ইসলাম বিষয়শ্রেণী:ইসলামের ইতিহাস
মেসেজমি আইফোন এবং অ্যান্ড্রয়েডের জন্য একটি তাৎক্ষণিক বার্তাপ্রদান এবং প্ল্যাটফর্ম ছিল। এটি মার্চ ২০১৩ সালে চালু হয়েছিল এবং ৩ মাসের মধ্যে ৫ মিলিয়ন ব্যবহারকারী পেয়েছিল।  অ্যাপটি ব্যবহারকারীদের পাঠ্য ছাড়াও ভিডিও, চিত্র, স্টিকার, এবং ভয়েস বার্তা পাঠাতে ও গ্রহণ করতে দিত।   মেসেজমি ২০১৪ সালে ইয়াহু দ্বারা অধিগ্রহণ করা হয়েছিল এবং বন্ধ করে দেওয়া হয়েছিল  যার মূল্য $৩০ মিলিয়ন থেকে $৪০ মিলিয়নের মধ্যে ছিল।    ইতিহাস    তথ্যসূত্র   বিষয়শ্রেণী:তাৎক্ষণিক বার্তা প্রেরক সফটওয়্যার বিষয়শ্রেণী:তাৎক্ষণিক বার্তা আদান-প্রদান বিষয়শ্রেণী:২০১২-এ প্রতিষ্ঠিত ইন্টারনেট সম্পত্তি বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:আইওএস সফটওয়্যার বিষয়শ্রেণী:বন্ধ হওয়া সফটওয়্যার বিষয়শ্রেণী:ইয়াহু! অধিগ্রহণ
নর্থ ওয়েস্ট ওয়ারিয়র্স হল আয়ারল্যান্ডের একটি ক্রিকেট দল, যারা নিয়মিত আন্তঃপ্রাদেশিক চ্যাম্পিয়নশিপ, আন্তঃপ্রাদেশিক কাপ ও আন্তঃপ্রাদেশিক ট্রফিতে অংশগ্রহণ করে। দলটি আইরিশ দ্বীপের উত্তর পশ্চিম অংশের প্রতিনিধিত্ব করে ও নর্থ ওয়েস্ট ক্রিকেট ইউনিয়ন কর্তৃক পরিচালিত।  সম্মাননা আন্তঃপ্রাদেশিক চ্যাম্পিয়নশিপ (প্রথম-শ্রেণীর ক্রিকেট) - ১টি শিরোপা   ২০১৮: চ্যাম্পিয়ন  আন্তঃপ্রাদেশিক কাপ - (লিস্ট এ)  ২০১৭: রানার্স-আপ  আন্তঃপ্রাদেশিক ট্রফি (টি২০) - ১টি শিরোপা  ২০১৪: চ্যাম্পিয়ন তথ্যসূত্র  বিষয়শ্রেণী:আয়ারল্যান্ডের প্রথম-শ্রেণীর ক্রিকেট দল বিষয়শ্রেণী:২০১৩-এ আয়ারল্যান্ডে প্রতিষ্ঠিত বিষয়শ্রেণী:২০১৩-এ প্রতিষ্ঠিত ক্রিকেট ক্লাব
এস এম রইজ উদ্দিন আহম্মদ বাংলাদেশী সরকারি কর্মকর্তা, লেখক ও মুক্তিযোদ্ধা। সাহিত্যে অবদানের জন্য ২০২০ সালের ২০ ফেব্রুয়ারি প্রকাশিত তালিকায় বাংলাদেশ সরকার তাকে স্বাধীনতা পুরস্কার-এর জন্য মনোনিত করে।  পরে নানা আলোচনা ও সমালোচনার মুখে তার পদকটি সংশোধিত বিজ্ঞপ্তির মাধ্যমে বাদ দেয় মন্ত্রিপরিষদ বিভাগ।   জন্ম ও প্রাথমিক জীবন  এস এম রইজ উদ্দিন আহম্মদ ১৫ জানুয়ারি ১৯৬০ সালে নড়াইলের লোহাগড়ার কুমড়ী গ্রামে জন্মগ্রহণ করেন।   কর্মজীবন  এস এম রইজ উদ্দিন আহম্মদ ৮ নম্বর সেক্টরের অধীনে মুক্তিযোদ্ধ। বিসিএস প্রশাসন ক্যাডারের কর্মকর্তা রইজ উদ্দিন ১৫ জানুয়ারি ২০২০ সালে খুলনা বিভাগীয় উপভূমি সংস্কার কমিশনারের পদে থেকে অবসরে গেছেন। তিনি গাঙচিল সাহিত্য সংস্কৃতি পরিষদের সভাপতি।   গ্রন্থ  এস এম রইজ উদ্দিন আহম্মদ কবিতা, ভ্রমণ কাহিনী, প্রবন্ধ ও উপন্যাসের পাশাপাশি নড়াইল, পিরোজপুর, পাবনাসহ বিভিন্ন অঞ্চলের ইতিহাস নিয়ে বই লেখেছেন। তার উল্লেখযোগ্য গ্রন্থের মধ্যে রয়েছে:  কেমন করে স্বাধীন হলাম (কবিতা)  পুষ্পিতারণ্যে বিথী (উপন্যাস)  পরলোকে মর্তের চিঠি (পত্রোপন্যাস)  রবীন্দ্রজীবনে ভবতারিনীর প্রভাব ও অন্যান্য প্রসঙ্গ (প্রবন্ধ)  দেখে এলাম নেদারল্যান্ড: ভূমি প্রসঙ্গ (ভ্রমণ কাহিনী)  আগস্ট ট্রাজেডি ও তারপর! (ইতিহাস)   পুরস্কার ও সম্মাননা   সাউথ এশিয়ান কালচারাল সোসাইটির ‘আন্তর্জাতিক মাদার তেরেসা স্বর্ণপদক’-২০০৮  পশ্চিমবঙ্গের একটি মাসিক সাহিত্য পত্রিকা থেকে সম্মাননা-২০১৫  বিশ্ব বাঙালি সম্মাননা-২০১২  কথাসাহিত্যিক কাশেম রেজা স্মৃতি গাঙচিল সাহিত্য পদক-২০০৯  বীরশ্রেষ্ঠ মতিউর রহমান স্বাধীনতা পদক-২০১০  বীরশ্রেষ্ঠ রুহুল আমীন স্বর্ণপদক- ২০০৭  বীরশ্রেষ্ঠ রুহুল আমীন শ্রেষ্ঠ ইতিহাস গবেষক সম্মাননা-২০০৮   আরও দেখুন   স্বাধীনতা পুরস্কার বিজয়ীদের তালিকা (২০২০-২৯)  সাহিত্যে স্বাধীনতা পুরস্কার বিজয়ীদের তালিকা   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:নড়াইল জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাহিত্যিক
ভারত পুরুষ এ ক্রিকেট দল ২০২১ সালের নভেম্বর ও ডিসেম্বর মাসে দক্ষিণ আফ্রিকা পুরুষ এ ক্রিকেট দলের বিরুদ্ধে তিনটি প্রথম শ্রেণীর ম্যাচ খেলার জন্য দক্ষিণ আফ্রিকা সফর করে। সিরিজের তিনটি ম্যাচই ড্র হয়।  দলীয় সদস্য   দক্ষিণ আফ্রিকা এ  ভারত এ পিটার মালান (অধি.)  খায়া জোন্দো  গ্লেন্টন স্টুরমান  জর্জ লিন্ডা  জুবায়ের হামজা  জেসন স্মিথ  টনি দে জোর্জি  ডমিনিক হেনড্রিকস (উই.)  প্রেনেলান সুব্রায়েন  বিউরান হেনড্রিকস  মার্কো ইয়ানসেন  মিগেল প্রিটোরিয়াস  রেনার্ড ফন টোন্ডের  লুথো সিপামলা  সরেল এরভে  সিনেথেম্বা কেশিলে (উই.)  সেনুরান মুতুসামি প্রিয়াঙ্ক পাঞ্চাল (অধি.)  অভিমন্যু ঈশ্বরন  আরজান নাগওয়াসওয়ালা  ইশান কিশন (উই.)  ইশান পোরেল  উপেন্দ্র যাদব (উই.)  উমরান মালিক  কৃষ্ণাপ্পা গৌতম  দীপক চাহার  দেবদত্ত পাডিক্কাল  নবদীপ সাইনি  পৃথ্বী শ  বাবা অপরাজিত  রাহুল চাহার  সরফরাজ খান  সৌরভ কুমার  হনুমা বিহারি  প্রথম শ্রেণী সিরিজ ১ম প্রথম শ্রেণীর ম্যাচ  ২য় প্রথম শ্রেণীর ম্যাচ  ৩য় প্রথম শ্রেণীর ম্যাচ  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২১-এ ভারতীয় ক্রিকেট বিষয়শ্রেণী:২০২১-এ দক্ষিণ আফ্রিকান ক্রিকেট বিষয়শ্রেণী:এ দলের ক্রিকেট
নেপালি সেনাবাহিনী প্রধান () হচ্ছে নেপালি সেনাবাহিনীর প্রধান কর্মকর্তার পদ। নেপালি সেনাবাহিনী ১৯৮৭ সালের আগ পর্যন্ত কোনো সামরিক কর্মকর্তাকে সেনাপ্রধান হিসেবে ব্যবহার করেনি কারণ নেপাল রাষ্ট্রটি এবং তার সামরিক বাহিনী সবসময়ই একটি রাজকীয় পরিবার দ্বারা পরিচালিত হতো।  প্রতি বছর প্রত্যেক সেনাবাহিনী প্রধান নিয়োগ পাবার সঙ্গে সঙ্গেই ভারতীয় সেনাবাহিনীর পূর্ণ জেনারেল পদবী লাভ করেন ভারত গমনের মাধ্যমে, এটা নেপালি সেনাবাহিনীর একটি রীতি।  জেনারেল সিংহ প্রতাপ শাহ ছিলেন নেপালি সেনাবাহিনীর প্রথম সেনাপ্রধান যিনি ১৯৭৯ সালের ১৫ মে থেকে ১৯৮৩ সালের ১৫ মে পর্যন্ত দায়িত্ব পালন করেন, এই ব্যক্তির আগে নেপালি সেনাবাহিনীর সর্বোচ্চ পদ নেপালি সেনাবাহিনীর সর্বাধিনায়ক হিসেবে পরিচিত ছিলো।  ইতিহাস নেপালি সেনাবাহিনীর ইতিহাস অনেক পুরোনো (১৭৬২ সালে এই বাহিনী গঠিত হয়েছিলো); আর নেপাল কখনোই ব্রিটিশদের উপনিবেশ ছিলোনা বিধায় তাদের সেনাবাহিনীর ভেতরে ব্রিটিশদের শৈলী আসেনি। নেপালিরা ভারতীয় সেনাবাহিনীর অনুকরণে চলা শুরু করে ১৯৬০-এর দশক থেকে যদিও নেপালিরা তাদের সামরিক বাহিনীতে ইংরেজি ভাষার অনুপ্রবেশ করায়নি, তারা নেপালি ভাষাতেই সব কিছু করতো, তাদের পদবীগুলোও ভারতীয় সেনাবাহিনীর অনুকরণে গঠিত হচ্ছিলো ধীরে ধীরে কিন্তু তারা এক্ষেত্রেও ইংরেজি নামের পরিবর্তে নেপালি নাম ব্যবহার করা শুরু করে দেয়, যেমনঃ তারা মেজর পদবীকে বলে সেনানী, কর্নেলকে বলে মহাসেনানী ইত্যাদি। ১৯৬০-এর দশকে নেপালিরা চিন্তা করা শুরু করে যে রাজকীয় সেনা-অধিনায়কদেরকে বাদ দিয়ে সেনাবাহিনীর ভেতরে সামরিক প্রশিক্ষিত কর্মকর্তা প্রবেশ করাতে হবে, এ উদ্দেশ্যে নেপালের পক্ষ থেকে ১৯৫০-এর দশক থেকে যুক্তরাজ্যের স্যান্ডহার্স্ট এবং  ভারতীয় সামরিক একাডেমীতে তরুণ পাঠানো শুরু হয়ে যায়। ১৯৮৭ সালের আগ পর্যন্ত নেপালের একজন রাজকীয় পরিবারের সদস্য নেপালি সেনাবাহিনীর প্রধান হিসেবে দায়িত্ব পালন করতেন, তারা নেপালি রাজকীয় যোদ্ধা পরিবারের উঁচু পর্যায়ের সদস্য হতেন। ২০০৬ সালে নিয়োগপ্রাপ্ত জেনারেল রুকমানগাদ কাটাওয়াল ছিলেন ভারতীয় সামরিক একাডেমীতে ১৯৬০-এর দশকের শেষের দিকে প্রশিক্ষিত প্রথম কর্মকর্তা যিনি নেপালের সেনাপ্রধান পদে আসীন হন। ১৯৮৭ সালের ১৫ই মে তারিখে নিয়োগপ্রাপ্ত সেনাবাহিনী প্রধান জেনারেল শতজিৎ রানা ব্রিটেনের স্যান্ডহার্স্ট সামরিক প্রশিক্ষণ কেন্দ্র থেকে প্রশিক্ষিত ছিলেন, এই ব্যক্তিই ছিলেন নেপালের প্রথম সেনাপ্রধান যিনি যুক্তরাজ্য থেকে প্রশিক্ষিত।  নিয়োগ, দায়িত্ব এবং কর্তব্যসমূহ  কমপক্ষে ৩৮ বছর চাকরি করেছেন এমন ব্যক্তিকে নেপালের প্রধানমন্ত্রী সেনাপ্রধান হিসেবে নিয়োগ দেন (২০১১ সালের আগ পর্যন্ত এই নীতি ছিলোনা)। নেপালি সেনাপ্রধানের দায়িত্ব হচ্ছে নেপালি সেনাবাহিনীর প্রধান অধিনায়ক হিসেবে দায়িত্ব পালন করা, এছাড়া তিনি নেপালের প্রতিরক্ষা মন্ত্রীর একজন উপদেষ্টা হিসেবেও কাজ করতে পারেন তবে তার মূল দায়িত্ব নেপালি সেনাবাহিনীর অধিনায়কত্ব করা। নেপালি সেনাপ্রধান সামরিক আইন জারীর চেষ্টা করলে বা নেপালের সরকারের প্রতি বিদ্বেষমূলক আচরণ করলে চাকরিচ্যুত হবেন। নেপালি সেনাপ্রধানের অধীনে দুইজন বা তিনজন কিংবা কোনো কোনো ক্ষেত্রে চারজন লেফটেন্যান্ট জেনারেল বা রথী থাকবেন; এদের নিয়োগের মধ্যে একজন উপ-প্রধান সেনাপতি থাকবেন আর একজন থাকবেন সহকারী প্রধান সেনাপতি হিসেবে। নেপালি সেনাবাহিনী প্রধানরা সর্বোচ্চ তিনবছর মেয়াদে সেনাপ্রধান নির্বাচিত হন এবং এরপরে সেনাবাহিনী থেকে অবসরে যান কিংবা সেনাপ্রধান ব্যক্তির বয়স ৬১ বছর হয়ে গেলে সেনাবাহিনী থেকে অবসর গমন করবেন - এই রূপ নীতি আছে।  তথ্যসূত্র  বিষয়শ্রেণী:নেপালি সেনাবাহিনী বিষয়শ্রেণী:সেনাবাহিনী প্রধান বিষয়শ্রেণী:নেপালি জেনারেল বিষয়শ্রেণী:১৯৭৯-এ নেপালে প্রতিষ্ঠিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: ঐকমত্য হয়নি। তবে, নিবন্ধে আরও নির্ভরযোগ্য তথ্যসূত্র প্রয়োজন। রিয়াজ (আলাপ) ০৬:১৯, ১৯ ফেব্রুয়ারি ২০২৩ (ইউটিসি) পাওটানা ফাযিল মাদ্রাসা   – (অপসারণের প্রস্তাবনা দেখুনলগ দেখুন) () উল্লেখযোগ্য নয় 𝓑𝓐𝓓𝓗𝓞𝓝 (আলাপ) ০১:৫৭, ২২ জানুয়ারি ২০২৩ (ইউটিসি)  @BadhonCR কি কারণে উল্লেখযোগ্য না, কারণ ও তার ব্যাখ্যা করুন? মো. মাহমুদুল আলম (আলাপ) ০২:৪৮, ২২ জানুয়ারি ২০২৩ (ইউটিসি) মাদ্রাসাগুলো স্বয়ংক্রিয়ভাবে উল্লেখযোগ্য নয়, প্রতিষ্ঠানটির কোন ঐতিহাসিক গুরুত্ব পাওয়া যায় নি। নিবন্ধটি WP:NSCHOOL বা WP:GNG অনুসারে উল্লেখযোগ্য নয়। 𝓑𝓐𝓓𝓗𝓞𝓝 (আলাপ) ০৭:২১, ২২ জানুয়ারি ২০২৩ (ইউটিসি) বিরোধিতা@BadhonCR পাওটানা ফাযিল মাদ্রাসা সরকারি এমপিওভুক্ত একটি স্নাতক শিক্ষা প্রতিষ্ঠান। রেফারেন্সগুলো ভালো করে পড়েন। মাদরাসাটি ফাযিল বা স্নাতক সমমানের প্রতিষ্ঠান। ইসলামি আরবি বিশ্ববিদ্যালয় এর অধিভুক্ত। নিবন্ধটির সম্পাদনার ইতিহাস দেখুন। কারা কারা সম্পাদন করে নিবন্ধটির উন্নয়ন করেছে। কোথায় পেয়েছেন মাদ্রাসাগুলো স্বয়ংক্রিয়ভাবে উল্লেখযোগ্য নয়? মো. মাহমুদুল আলম (আলাপ) ১৫:৩০, ২২ জানুয়ারি ২০২৩ (ইউটিসি) @মো. মাহমুদুল আলম সরকারি এমপিওভুক্ত হাজার হাজার প্রতিষ্ঠান আছে, ইসলামি আরবি বিশ্ববিদ্যালয় এর অধিভুক্তও অনেক প্রতিষ্ঠান আছে, তার মানে এটা নয় যে সবগুলোর জন্য নতুন নতুন একটি করে নিবন্ধ তৈরি করতে হবে। এদের মধ্যে যে যে প্রতিষ্ঠান গুলো নিজস্ব উল্লেখযোগ্যতা আছে শুধু সেগুলোর নিবন্ধ তৈরি করা যুক্তিযুক্ত হবে। আর আপনি কোথায় পেলেন যে সব মাদ্রাসাগুলো স্বয়ংক্রিয়ভাবে উল্লেখযোগ্য ? আপনার আলোচনা  উল্লেখযোগ্য প্রমাণ করতে অক্ষম। 𝓑𝓐𝓓𝓗𝓞𝓝 (আলাপ) ১৫:৪৬, ২২ জানুয়ারি ২০২৩ (ইউটিসি) @BadhonCR একটা মাদরাসার কি কি যোগ্যতা থাকলে উল্লেখযোগ্য হয়। বলেন মো. মাহমুদুল আলম (আলাপ) ১৮:৩৩, ২২ জানুয়ারি ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আর্মি মেডিকেল কলেজ বলতে নিচের বিষয়গুলি নির্দেশ করতে পারে:  বাংলাদেশ   আর্মি মেডিকেল কলেজ, চট্টগ্রাম- চট্টগ্রামে অবস্থিত শিক্ষাপ্রতিষ্ঠান।  আর্মি মেডিকেল কলেজ বগুড়া- বগুড়ায় অবস্থিত শিক্ষাপ্রতিষ্ঠান।  আর্মি মেডিক্যাল কলেজ কুমিল্লা- কুমিল্লায় অবস্থিত শিক্ষাপ্রতিষ্ঠান।  আর্মি মেডিকেল কলেজ রংপুর- রংপুরে অবস্থিত শিক্ষাপ্রতিষ্ঠান।  আর্মি মেডিকেল কলেজ যশোর- যশোরে অবস্থিত শিক্ষাপ্রতিষ্ঠান।   পাকিস্তান   আর্মি মেডিকেল কলেজ, রাওয়ালপিন্ডি- রাওয়ালপিন্ডিতে অবস্থিত শিক্ষাপ্রতিষ্ঠান।